Според „Закон за данък добавена стойност”, инвестиционно злато е:
злато под формата на кюлчета или плочки с тегла, приети от пазарите за злато, и с чистота, равна на или по-голяма от 995 хилядни;
златни монети, определени със заповед на управителя на Българската народна банка и министъра на финансите, за които са налице едновременно следните условия:
чистотата им е равна или по-голяма от 900 хилядни;
изсечени са след 1800 г.;
били са или са законно платежно средство в страната, от която произхождат;
продават се обикновено на цена, която не надвишава стойността на златото по пазарни цени, съдържащо се в монетите повече от 80 на сто.
Накратко, това са монети и кюлчета с висока проба злато (над 90.0% за монети и над 99.5% за кюлчета) и стандартна форма, чиято цена е близка до борсовата цена на златото в тях. Тези монети и кюлчета са общоприет инвестиционен инструмент в целия свят. Освободени са от ДДС.